Document ID: 32008R0516

REGULAMENTUL (CE) NR. 516/2008 AL COMISIEI
din 10 iunie 2008
de modificare a Regulamentelor (CE) nr. 1200/2005, (CE) nr. 184/2007, (CE) nr. 243/2007, (CE) nr. 1142/2007, (CE) nr. 1380/2007 și (CE) nr. 165/2008 privind condițiile de autorizare a anumitor aditivi pentru hrana animalelor
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
întrucât:
(1)
BASF Aktiengesellschaft a înaintat o cerere, în conformitate cu articolul 13 alineatul (3) din Regulamentul (CE) nr. 1831/2003, propunând modificarea numelui titularului autorizației în ceea ce privește Regulamentele (CE) nr. 1200/2005 (2), (CE) nr. 184/2007 (3), (CE) nr. 243/2007 (4), (CE) nr. 1142/2007 (5), (CE) nr. 1380/2007 (6) și (CE) nr. 165/2008 (7) ale Comisiei.
(2)
Regulamentele menționate autorizează utilizarea anumitor aditivi. Autorizarea este asociată cu titularul autorizației. În toate cazurile de mai sus, titularul autorizației este BASF Aktiengesellschaft.
(3)
Solicitantul afirmă că BASF Aktiengesellschaft și-a schimbat denumirea în BASF SE începând cu 14 ianuarie 2008 și că BASF SE este aceeași societate, aceasta din urmă deținând în prezent drepturile de comercializare a acelor aditivi. Solicitantul a prezentat documentele justificative adecvate.
(4)
Propunerea de modificare a condițiilor acestor autorizații este de natură pur administrativă și nu implică necesitatea unei noi evaluări a aditivilor în cauză. Autoritatea Europeană pentru Siguranța Alimentară a fost informată cu privire la cererea prezentată.
(5)
Pentru a permite solicitantului să-și exercite drepturile de comercializare sub denumirea BASF SE începând cu 14 ianuarie 2008, este necesară schimbarea condițiilor autorizațiilor de la acea dată.
(6)
Prin urmare, Regulamentele (CE) nr. 1200/2005, (CE) nr. 184/2007, (CE) nr. 243/2007, (CE) nr. 1142/2007, (CE) nr. 1380/2007 și (CE) nr. 165/2008 ar trebui modificate în consecință.
(7)
Ar trebui prevăzută o perioadă de tranziție în vederea epuizării stocurilor existente.
(8)
Măsurile prevăzute de prezentul regulament sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTUL REGULAMENT:
Articolul 1
(1) În anexa I la Regulamentul (CE) nr. 1200/2005, în coloana 2 a aditivului cu numărul de înregistrare 1, textul „BASF Aktiengesellschaft” se înlocuiește cu „BASF SE”.
(2) În anexa la Regulamentul (CE) nr. 184/2007, în coloana 2 a aditivului cu numărul de identificare 4d800, textul „BASF Aktiengesellschaft” se înlocuiește cu „BASF SE”.
(3) În anexa la Regulamentul (CE) nr. 243/2007, în coloana 2 a aditivului cu numărul de identificare 4a1600, textul „BASF Aktiengesellschaft” se înlocuiește cu „BASF SE”.
(4) În anexa la Regulamentul (CE) nr. 1142/2007, în coloana 2 a aditivului cu numărul de identificare 4a1600, textul „BASF Aktiengesellschaft” se înlocuiește cu „BASF SE”.
(5) În anexa la Regulamentul (CE) nr. 1380/2007, în coloana 2 a aditivului cu numărul de identificare 4a62, textul „BASF Aktiengesellschaft” se înlocuiește cu „BASF SE”.
(6) În anexa la Regulamentul (CE) nr. 165/2008, în coloana 2 a aditivului cu numărul de identificare 4a1600, textul „BASF Aktiengesellschaft” se înlocuiește cu „BASF SE”.
Articolul 2
Stocurile existente, care sunt în conformitate cu dispozițiile aplicabile înainte de intrarea în vigoare a prezentului regulament, pot continua să fie introduse pe piață și pot fi utilizate până la 31 octombrie 2008.
Articolul 3
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 14 ianuarie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 iunie 2008.

Labels: 0
3
17
6